**Fra pubben til toppen – en fanbog med alt om Chelsea**

I maj 2015 blev Chelsea mestre for femte gang i historien – en historie som startede på en pub i 1905 og som i dag bliver skrevet af en enestående træner og en excentrisk russisk ejer. I *Alt om Chelsea* bliver historien om London-klubben rullet ud med mange interessante anekdoter.

Læs blandt andet om, hvordan den første målmand William ”Fatty” Foulke vejede hele 152 kilo, da han var størst. Om datidens målmaskiner og Chelseas gale mand. Og om hvordan danske Nils Middelboe stadig er en stor helt i klubben, til trods for at det er 100 år siden, han spillede der.

*Alt om Chelsea* har også portrætter af nyere legender som Gianluca Vialli, Ruud Gullit og Gianfranco Zola. Ligesom nutidens stjerner Costa, Fàbregas, Hazard og Drogba naturligvis også er med.

Derudover er der meget andet fan-guf om klubben, der vil vinde alt og gøre alt for at vinde. Læs interviews med fans fra hele verden og hør om logoet, kælenavnet, slagsangen, Abramovich og Mourinho og test din viden om fodboldklubben.

*Alt om-serien er fanbøger, der især henvender sig til unge læsere og fodboldfans i alle aldre. Over 30 bøger er udkommet i serien, som udgives af Forlaget Turbulenz.*

**ALT OM CHELSEA**

Af Peter Banke

99,95 kr. (vejl. pris)

80 sider

Forlaget Turbulenz

Udkommer den 11. maj 2015

**Anmeldereksemplar**

For anmeldereksemplar, forside og uddrag fra bogen: kontakt Michael Jepsen, tlf.: 40 68 21 25, [michael@turbulenz.dk](mailto:michael@turbulenz.dk). Forsiden kan også downloades på [www.turbulenz.dk](http://www.turbulenz.dk)